הבחירות לפרלמנט האיטלקי (2022)

הבחירות לפרלמנט האיטלקי נערכו באיטליה ב-25 בספטמבר 2022. הבחירות הוקדמו, לאחר שהפרלמנט האיטלקי פוזר בטרם עת על ידי נשיא איטליה, סרג'ו מטרלה, ב-21 ביולי 2022, שמונה חודשים לפני פקיעת התוקף הטבעית, כתוצאה ממשבר קואליציוני והתפטרותו של ראש הממשלה מריו דראגי.

בבחירות עם שיעור הצבעה נמוך, המדגמים צפו כי ברית המפלגות ששמה קואליציית הימין-מרכז תזכה ברוב המושבים. על פי תוצאות הבחירות, מפלגתה של ג'ורג'ה מלוני (האחים של איטליה) היא המפלגה הגדולה ביותר, ולפי ההסכם במסגרת קואליציית הימין-מרכז, המפלגה הגדולה ביותר בקואליציה תמנה את ראש הממשלה הבא, מה שהציב אותה כראש הממשלה. המפלגה הדמוקרטית הודתה בתבוסה זמן קצר לאחר המדגמים.

 רקע 
ב-21 בספטמבר 2020, על פי משאל עם שנערך, קוצץ מספר המושבים בפרלמנט מ-945 ל-600.

בשנת 2021, נשיא איטליה, סרג'ו מטרלה, העניק למריו דראגי את המנדט להקמת ממשלה חדשה באיטליה לאחר נפילת הממשלה הקודמת. הוא צלח את משימתו והוקמה ממשלה בתמיכת רוב הסיעות הגדולות.

ביולי 2022, ממשלתו הייתה קרובה להתמוטטות לאחר שהשותפה הקואליציונית תנועת חמשת הכוכבים פרשה מהצבעת אמון. ההצבעה, על הצעת חוק המייעדת 26 מיליארד אירו להפחתת יוקר המחיה, הפכה חשובה באופן סמלי לאחר שדראגי הכריז עליה כהצבעת אמון בקואליציה שלו. הוא זכה ברוב בהצבעה.

ב-14 ביולי 2022 הודיע שיתפטר מתפקידו, התפטרות אשר נדחתה על ידי הנשיא מטרלה. מריו דראגי אמר למחוקקים ברומא שרק אחדות מוחלטת בקואליציה תאפשר את המשך קיומה של ממשלת האחדות הלאומית. סיעות פורצה איטליה והליגה אמרו שהן לא יתמכו בדראגי בהצבעת אמון. לאחר ששלוש מפלגות מהקואליציה (חמשת הכוכבים, פורצה איטליה והליגה) החרימו את הצבעת האמון, הוא התפטר שוב. מטרלה קיבל את התפטרותו ב-21 ביולי 2022. מטרלה ביקש מדראגי להישאר בתפקיד באופן זמני בראש ממשלת מעבר. הנשיא פיזר את הפרלמנט.

 קואליציות ומפלגות 
הטבלה הבאה כוללת את הקואליציות והמפלגות העיקריות.
קואליציהמפלגהאידאולוגיהמנהיגקואליציית השמאל-מרכזהמפלגה הדמוקרטית (PD)סוציאל-דמוקרטיהאנריקו לטהעוד אירופה (+E)ליברליזםאמה בונינומחויבות אזרחית (IC)צנטריזםלואיג'י די מאיוברית הירוקים והשמאל (AVS)סוציאליזם ירוקאנג'לו בונליעמק אאוסטה (VdA)אזוריותאלסיה פברהקואליציית הימין-מרכזפורצה איטליה (FI)שמרנות ליברליתסילביו ברלוסקוניהליגה (לשעבר הליגה הצפונית) (L)פופוליזםמתאו סלביניאחי איטליה \ האחים של איטליה (FdI)שמרנות לאומניתג'ורג'ה מלוניאנחנו מתונים (NM)שמרנות ליברליתמאוריציו לופיתנועת חמשת הכוכבים (M5S)פופוליזםלואיג'י די מאיופעולה – איטליה ויוהליברליזםקרלו קלנדהמפלגת דרום טירול העממית–המפלגה האוטונומית של דרום טירולאזוריות ואוטונומיהפיליפ אצ'מראיגוד העם (UP)פופוליזםלואיג'י דה מגיסטרסאיטלקזיט עבור איטליה (Italexit)אנטי ממסדיותג'אנלואיג'י פרגונהאיטליה הריבונית והפופולרית (ISP)אנטי ממסדיותמרקו ריזואנחנו מהמרכז – אירופהיסטים (NDC–EU)דמוקרטיה נוצריתקלמנט מסטלהויטה (V)אנטי ממסדיותשרה קוניאלדרום קורא לצפון (ScN)אזוריותקטנו דה לוקהתנועה אסוציאטיבית של איטלקים מחוץ מדינה (MAIE)תחומי עניין של איטלקים בתפוצותריקרדו מרלו

 תוצאות 
כתוצאה ממשאל עם משנת 2020, גודלו של הפרלמנט האיטלקי קטן ביחס לבחירות הקודמות. על פי החוקה המתוקנת של איטליה, נבחרו 400 חברים בבית הנבחרים של איטליה ו-200 חברים נבחרים בסנאט של הרפובליקה (לא כולל שישה סנאטורים לכל החיים), ירידה מ-630 ו-315, בהתאמה.
הסנאט של הרפובליקהבית הנבחרים של איטליהקואליציהמפלגה%מושבים%מושביםקואליציית השמאל-מרכזהמפלגה הדמוקרטית (PD)18.964019.0769עוד אירופה (+E)2.9302.832מחויבות אזרחית (IC)0.5600.601ברית הירוקים והשמאל (AVS)3.5343.6312עמק אאוסטה (VdA)1סך הכל:25.994426.1385קואליציית הימין-מרכזפורצה איטליה (FI)8.27168.1145הליגה (לשעבר הליגה הצפונית) (L)8.85308.7766אחי איטליה \ האחים של איטליה (FdI)26.016526.00119אנחנו מתונים (NM)0.8820.917סך הכל:115237תנועת חמשת הכוכבים (M5S)15.552815.4352פעולה – איטליה ויוה7.7397.7921מפלגת דרום טירול העממית–המפלגה האוטונומית של דרום טירולהתמודדה רק באזורי הבחירה של טרנטינו-אלטו אדיג'ה/דרום טירול20.423דרום קורא לצפון (ScN)0.9910.761תנועה אסוציאטיבית של איטלקים מחוץ מדינה (MAIE)מתמודד רק באזורי בחירה מחוץ לאיטליה11

המפלגות "דרום קורא לצפון" "פעולה – איטליה ויוה" ו"ברית הירוקים והשמאל" נכנסו לראשונה לפרלמנט האיטלקי.

 לאחר הבחירות 
ברית המפלגות ששמה קואליציית הימין-מרכז ניצלה בהצלחה את ההיבט הרובני בשיטת הבחירות האיטלקית  ונשארה מאוחדת, מה שהשמאל והמרכז לא הצליחו לעשות. היא השיגה את רוב המושבים, אף על פי שקיבלה רק 44% מהקולות, על ידי זכייה ב-83% מהמחוזות החד-נציגיים. מפלגת האחים של איטליה עלתה מ-4% מהקולות ב-2018 ל-26% ב-2022 והפכה למפלגה הגדולה ביותר. שותפותיה, הלגה ופורצה איטליה, נחלשו. תנועת חמשת הכוכבים, המפלגה הגדולה ביותר בבחירות הקודמות נחלשה מאוד וסיימה שלישית עם כ-15%. המפלגה דמוקרטית הייתה השנייה בגודלה וכך גם ברית המפלגות בראשותה, קואליציית השמאל-מרכז. התמיכה בה גדלה מעט ביחס לבחירות ב-2018 (מכ-23% ל-26%) אך היא איבדה מושבים.

לאור התוצאות, הודה אנריקו לטה בתבוסה והתפטר מתפקיד מזכיר המפלגה הדמוקרטית. ג'ורג'ה מלוני קיבלה את המנדט להקמת הממשלה מהנשיא סרג'ו מטרלה, והושבעה לתפקיד ראש ממשלת איטליה ב-22 באוקטובר 2022.

 ראו גם 
 פוליטיקה של איטליה

קישורים חיצוניים


 How to watch the Italian election like a pro



 הערות שוליים 

2022
איטליה
קטגוריה:2022 באיטליה